Diari Oficial de la Generalitat Valenciana


Sumari del DOGV 9741, del 07-12-2023 (2023/12972)

RESOLUCIÓ de 29 de novembre de 2023, de la Presidència de la Generalitat, per la qual es reclassifiquen en classe segona els llocs de secretaria i intervenció de l'Ajuntament de Benissa.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12215


Data del document
:   29-11-2023

Organisme emissor
:   Presidència de la Generalitat

Tipus de document
:   Resolució

Descriptors 

:   * Presidència de la Generalitat

RESOLUCIÓ de 29 de novembre de 2023, de la Presidència de la Generalitat, per la qual es reclassifiquen en classe segona els llocs de secretaria i intervenció de l'Ajuntament de Benissa. [2023/12135]  
El Ple de l'Ajuntament de Benissa, en la sessió ordinària del 31 d'octubre de 2023, acordà «proposar a la Conselleria competent en matèria d'Administració Local la reclassificació de la secretaria d'aquest ajuntament en classe segona, i la consegüent adaptació dels llocs reservats a funcionaris amb habilitació de caràcter nacional d'aquest ajuntament».  
El 3 de novembre de 2023, l'Ajuntament de Benissa va aportar tota la documentació exigida per la normativa a l'efecte de sol·licitar al departament del Consell competent en matèria d'administració local la reclassificació en classe segona de la secretaria i de la intervenció. Tots dos llocs manquen de titular en l'actualitat, i el lloc de tresorer no té classificació.  
Vistos els antecedents indicats i la proposta formulada pel director general d'Administració Local, i en virtut del que es disposa en els articles 164.1 i 170 de la llei 8/2010, de 23 de juny, de la Generalitat, de règim local de la Comunitat Valenciana; en els articles 8, 11, 13, 14 i 26 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), resolc:  
  
Primer  
Reclassificar el lloc de secretaria de l'Ajuntament de Benissa, que queda classificat com a lloc de secretaria de classe segona, i reservat a personal funcionari d'Administració local amb habilitació de caràcter nacional de la subescala de secretaria, categoria d'entrada.  
  
  
Segon  
Reclassificar el lloc d'intervenció de l'Ajuntament de Benissa, que queda classificat com a lloc d'intervenció de classe segona, i reservat a personal funcionari d'Administració local amb habilitació de caràcter nacional de la subescala d'intervenció, categoria d'entrada.  
  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, un recurs contenciós administratiu davant el Jutjat contenciós administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 29 de novembre de 2023.- El president de la Generalitat. p, d. (R 08.11.2023; DOGV 13.11.2023), el secretari autonòmic de Presidència: Cayetano García Ramírez.